LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu sabiedrības ar ierobežotu atbildību „Olimpiskais centrs „Limbaži”” airēšanas bāzei**

1. Ministru kabinets (adrese – Brīvības bulvārī 36, Rīga, LV-1520), ir izskatījis sabiedrības ar ierobežotu atbildību „Olimpiskais centrs „Limbaži”” (adrese – Parka iela 36, Limbaži, Limbažu novads, LV-4001, reģistrācijas numurs – 44103021789) 2010.gada 25.maija iesniegumu par nacionālās sporta bāzes statusa piešķiršanu sporta bāzei – sabiedrības ar ierobežotu atbildību „Olimpiskais centrs „Limbaži”” airēšanas bāzei (turpmāk – Olimpiskā centra „Limbaži” airēšanas bāze).

2. Pēc iesnieguma par nacionālās sporta bāzes statusa piešķiršanu Olimpiskā centra „Limbaži” airēšanas bāzei izskatīšanas Ministru kabinets konstatē:

2.1. Olimpiskā centra „Limbaži” airēšanas bāze ir nekustamais īpašums (nekustamā īpašuma kadastra Nr. 6601 011 0033), kas sastāv no zemes vienības 13720m2 platībā (zemes vienības kadastra apzīmējums 6601 011 0033) un 2 (divām) būvēm (būvju kadastra apzīmējumi 6601 011 0033 001; 6601 011 0033 004) Ievu ielā 38, Limbažos, Limbažu novadā, kas ierakstīts Limbažu zemesgrāmatu nodalījumā Nr. 100000454316 uz Limbažu pilsētas pašvaldības vārda;

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu Olimpiskā centra „Limbaži” airēšanas bāzei iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. sabiedrība ar ierobežotu atbildību „Olimpiskais centrs „Limbaži”” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 25.maijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina Olimpiskā centra „Limbaži” airēšanas bāzes atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobrī ir sniegusi atzinumu (prot. Nr. 4 4.§, 4.2.11.apakšpunkts), ka Olimpiskā centra „Limbaži” airēšanas bāze atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

 3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj Olimpiskā centra „Limbaži” airēšanas bāzei piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

 Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

07.12.2010 14:33

448

A.Mičule

67047928, anda.micule@izm.gov.lv